hyfforddiant digonol i godi eu hymwybyddiaeth ynghylch materion yn ymwneud â diogelu plant ac oedolion agored i niwed ac i'w hymgyfarwyddo'u hunain gyda'u dyletswyddau a'u cyfrifoldebau yn rhan o gyflwyno a gweithredu'r polisi hwn. Bydd hyfforddiant dilynol yn cael ei ddarparu unwaith bob tair blynedd o leiaf.

Mae gan Lywodraethwr y Coleg, uwch aelodau staff a phersonau dynodedig eraill gyfrifoldeb arbennig dros faterion yn ymwneud â diogelu plant ac oedolion agored i niwed. Mae'r Coleg wedi datblygu gweithdrefnau yn unol â, a gydag ystyriaeth o, ganllawiau Adran Plant, Ysgolion a Theuluoedd Llywodraeth Cymru a chyrff a grwpiau perthnasol eraill gan gymwys Cymdeithas y Colegau. Mae Gweithdrefnau Amddiffyn Plant ac Oedolion Agored i Niwed y Coleg yn unol â Gweithdrefnau Amddiffyn Plant Cymru Gyfan.

Bydd y Coleg yn nodi pryderon sylweddol am blentyn neu oedolyn agored i niwed drwy'r system Coleg sydd wedi ei chytuno ac yn cyfrannu, fel yn briodol, gyda chamau gweithredu a roddir ar waith yn sgil hynny. Pan fo pryder bod plentyn neu oedolyn agored i niwed wedi cael ei gam-drin neu y gallai fod risg sylweddol o niwed yn ei wynebu, cyfeirir y mater at yr asiantaethau priodol - e.e. yr heddlu, Adrannau Gwasanaethau Cymdeithasol yr Awdurdodau Lleol.

########## FFRAMWAITH CYFREITHIOL

Mae'r paragraffau isod yn nodi'r fframwaith cyfreithiol sy'n disgrifio rôl Corff Llywodraethu'r Coleg o ran amddiffyn plant ac oedolion agored i niwed:

Mae Adran 175 Deddf Addysg 2002 (a ddaeth i rym ym Mehefin 2004) yn gosod dyletswydd ar Awdurdodau Lleol a chyrff llywodraethu Colegau (ac ysgolion) Addysg Bellach i wneud trefniadau i sicrhau eu bod yn cyflawni eu swyddogaethau o ran diogelu lles plant. Rhaid iddynt weithredu ar unrhyw ganllawiau a gyhoeddir gan yr Ysgrifennydd Gwladol wrth ystyried pa drefniadau sydd angen iddynt eu rhoi ar waith.

Mae Diogelu Plant mewn Addysg (Adran Plant, Addysg, Dysgu Gydol Oes a Sgiliau, Cylchlythyr Rhif 005/2008 Llywodraeth Cymru) yn egluro rôl Awdurdodau Lleol a Chyrff Llywodraethu Ysgolion, sefydliadau Addysg Bellach a sefydliadau eraill ac yn rhoi cyngor ar y camau gweithredu sy'n angenrheidiol i alluogi achosion o gam -drin a amheuir neu sydd wedi eu nodi i gael eu hystyried ac i ymchwilio iddynt. Mae Canllawiau Gweithdrefnau Diogelu Cymru Gyfan 2008 yn egluro'r gweithdrefnau y mae pob Bwrdd Diogelu Plant Lleol wedi cytuno eu gweithredu.

Rydym hefyd wedi ystyried cyhoeddiad Llywodraeth Cymru, 'Gweithio Gyda'n Gilydd i Ddiogelu Plant' sy'n rhoi canllawiau ynghylch sut y dylai sefydliadau ac unigolion gydweithio i ddiogelu a hybu lles plant. Mae argymhellion canllawiau Llywodraeth y DU, 'What to do if you are worried a child is being abused' a'r canllawiau ar gyfer Lloegr 'Safeguarding Children in Education (2004) hefyd wedi eu hystyried.

Mae Deddf Diogelu Grwpiau Hyglwyf 2006 yn gosod dyletswydd ar gyflogwyr i gynnal Gwiriad Record Droseddol cyn i gyflogeion allu dod i gysylltiad gydag oedolion agored i niwed. Rhaid i'r Coleg, dan y ddeddfwriaeth hon, wneud cais am ddatgeliad manylach gan y Swyddfa Cofnodion Troseddol ar gyfer staff sy'n gweithio gyda dysgwyr o'r fath.

Cyhoeddiad 5 4

Adolygwyd Tachwedd 2017

Adolygiad nesaf Tachwedd 2019